stanford-oval/wikipedia huggingface dataset:
בית הכנסת ישורון (גדרה)

| --- | --- |

 מידע כללי
 סוג:  בית כנסת 
 מיקום:  גדרה 
 מדינה:  ישראל 
 הקמה ובנייה
 תקופת הבנייה:  ?–1912
 תאריך פתיחה רשמי:  1912 
 קואורדינטות:  31°48′55″N 34°46′25″E﻿ / ﻿31.815385269428°N 34.773587679192°E﻿ / 31.815385269428; 34.773587679192
  מפת מיקום  מפה דינמית   (למפת השפלה מוגדלת) בית הכנסת ישורון(למפת השפלה רגילה) בית הכנסת ישורון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת ישורון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת ישורון  he בית הכנסת ישורוןhe בית הכנסת ישורוןמפת  __ גדרה (in English: Gedera)  __ בני עי"ש (in English: Bnei Ayish) [‌השפלה וסביבותיה‌]מצפון וממזרח: __ מועצה אזורית ברנר (in English: Brenner Regional Council) ממזרח ומדרום: __ מועצה אזורית נחל שורק (in English: Nahal Sorek Regional Council) מדרום: __ מועצה אזורית באר טוביה (in English: Be'er Tuvia Regional Council) ממערב: __ מועצה אזורית גדרות (in English: Gederot Regional Council) tabBackground:;tabBorder:#aaa;defaultTab:0;
 
לוח הקבוע בכניסה לבית הכנסת
בית הכנסת המרכזי ישורון הוא בית הכנסת הראשון שנבנה בגדרה. בית הכנסת נבנה על ידי אנשי תנועת ביל"ו בשנת תרע"ו (1912).
היסטוריה

בזמן עליית צעירים מאגודת ביל"ו לארץ, התיישבו חלקם בגדרה, וביוזמת הרב יחיאל מיכל פינס שעזר להם בהתיישבות בעיר, הם הקימו את בית הכנסת הראשון בגדרה. בית הכנסת היה למבנה הראשון שהוקם בגדרה.
בתחילה שימש אחד הצריפים כבית הכנסת, ורק בשנת 1912 נבנה על מקומו של הצריף, בית הכנסת המוכר כיום הממוקם בראש הגבעה ברחוב הביל"ויים.
בית הכנסת הוא בעל מבנה קומתיים, בקומה התחתונה ממוקמת עזרת הגברים, ומעליה עזרת הנשים.
לאחר בנייתו שימש בית הכנסת לשימושים נוספים: התקיימו בו ישיבות ועד הקהילה, כמו כן שימש תקופה לבית ספר, ומקום כינוס באירועים ציבורים שונים. במלחמת העולם הראשונה בשנת 1917 הסתתרו יהודים בגג הבניין על מנת להתחמק משירות בצבא הטורקי. כמו כן בתקופת המנדט הבריטי, שימש מרתף הבניין כ'סליק' של כוחות ההגנה.
בהקמת המדינה, שימש המבנה כמשרדי המועצה המקומית.
במהלך השנים שופץ בית הכנסת מספר פעמים, בין השנים 1954–1961 שופץ הבניין והורחב, ומאז הוא משמש כבית הכנסת המרכזי של העיר גדרה. בשנים 2004–2006 שופץ הבניין פעם נוספת.
הערות שוליים

↑  גדרה. Weekend.co.il. נבדק ב-2007-05-28.
בית הזיכרון לשואה ולגבורה באריאל

| --- | --- |

 מידע כללי
 סוג:  מוזיאון 
 מיקום:  אריאל 
 מדינה:  ישראל 
 מייסדים:  יעקב ואירנה וודיסלבסקי
 הקמה ובנייה
 תקופת הבנייה:  ?–1992
 תאריך פתיחה רשמי:  1992 
 קואורדינטות:  32°06′27″N 35°10′35″E﻿ / ﻿32.107444444444°N 35.176277777778°E﻿ / 32.107444444444; 35.176277777778
 memorial.ariel.muni.il
 he
 
בית הזיכרון לשואה ולגבורה באריאל הוא מוסד להנצחת זכר השואה, הנמצא באריאל, ישראל.
בית הזיכרון

בית הזיכרון הוקם בשנת 1992 על ידי בני הזוג וודיסלבסקי - יעקב ואירנה (נולדה ב-1936), שניהם ניצולי שואה, לאחר שנוכחו לדעת כי זכר השואה נמחק מן הדורות הצעירים.
ארבע קומות מתוך השש של ביתם משמשים להנצחה:
קומה 1: קומת ההרצאות - שם מציגים גם סרטים בנושאי השואה. 

קומה 2: קומת הגלויות - שם ישנן מאות גלויות שנשלחו מגטאות בגרמניה, פולין, הונגריה, רומניה ועוד ולצידן תרגום לעברית.

קומה 3: קומת התמונות והפסלים - עבודות של אמנים ניצולי שואה, כגון הפסל שמואל וילנברג והצייר אוזיאש הופשטטר.

קומה 4: קומה המכילה מוצגים רבים הקשורים בשואה, כגון מדים, מסמכים ועוד.
הזוג וודיסלבסקי

ב-16 באפריל 2008 זכו קובה ואירנה בתואר יקירי העיר אריאל על פועלם למען תושבי העיר והדור הצעיר, בפרט בהקמת בית זיכרון לשואה ולגבורה בעיר. קובה ואירנה זכו גם בפרס על מפעל חיים למפעלים חינוכיים ב-6 ביוני 2013.
הזוג וודיסלבסקי > יעקב וודיסלבסקי

יעקב (קובה) וודיסלבסקי (1926 - 7 במאי 2013) גדל בגטו צ'נסטוחובה, פולין. כשפרצה מלחמת העולם השנייה, התחבאו יעקב ואחיו - שניהם בהירי עור ושיער ושולטים בפולנית רהוטה - והיו מסתננים מן הגטו אל העיר צ'נסטוחובה כדי להשיג מזון. בשנת 1943 חוסל גטו צ'נסטוחובה. יעקב ואחיו נשלחו למחנה עבודה ואילו הוריהם נשלחו לטרבלינקה, שם נספו. במחנה העבודה עבד יעקב בבית חרושת לתחמושת. לאחר שנה נמלטו יעקב ואחיו לכפר ססמין, שם הסתירה אותם משפחה פולנית בבור בתוך אסם במשך 8 חודשים. בינואר 1946, אחרי שהסתיימה המלחמה, הגיע יעקב לארץ ישראל בעזרתו של יצחק צוקרמן.
יעקב נתפס בידי הבריטים ונכלא במחנה המעצר בעתלית. הוא התגייס לצה"ל, נלחם במלחמת העצמאות בכרמל והיה ממשחררי חיפה. לאחר מכן נלחם במנרה שם נפצע ברגלו.
בשנת 2009 הוציאו לאור יד ושם את ספרו של יעקב - "הנקמה שלי" בה מתוארת הביוגרפיה שלו, החל מילדותו, וכלה בהגעתו לארץ ישראל. הפרק האחרון של הספר מוקדש לבית עצמו ומתאר את המוצגים שנמצאים בו.
הזוג וודיסלבסקי > אירנה וודיסלבסבקי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אירנה העידה היא כי ניצלה ממוות בזכות מראה האירופי - בהירת עור ושיער בלונדיני חלק. כשהייתה ילדה, הוכנסה לחדר ובו חיילי אס אס. החיילים דיברו איתה מעט ובחנו אותה. היא נראתה להם גרמניה ובכך שוחררה. אירנה גם סיפרה כי בעת ביקור בבית קברות ראתה גופות של יהודים אשר נרצחו, בין הגופות ראתה חברה של אימה.
ראו גם

השואה – מונחים
הנצחת זכר השואה
בית העדות להנחלת זיכרון השואה
שם עולם
יד ושם
הערות שוליים

↑  רשימת מוזיאונים, באתר משרד הרווחה
↑  ישי קרוב, "יעקב שחרר לנו את המדינה", באתר ערוץ 7, 8 במאי 2013
↑  טקס חלוקת פרסי יד ושם למפעלים חינוכיים, באתר יד ושם
בית הכנסת כהנים הדינתרייתא

| --- | --- |

חוץ בית הכנסת
 מידע כללי
 סוג:  בית כנסת
 מיקום:  חמת שוק 
 מדינה:  תוניסיה
 זרם:  יהדות אורתודוקסית
 נוסח תפילה:  ספרדי
 קואורדינטות:  33°51′50″N 10°52′06″E﻿ / ﻿33.863818°N 10.868268°E﻿ / 33.863818; 10.868268
 he
 
בית הכנסת כהנים הדינתרייתא הוא בית כנסת הממוקם ב"חארה אל כבירה" ("הכפר הגדול"), השכונה היהודית הממוקמת בפאתי העיר חֹמֶת שׂוּק (בערבית: "מחוז השוק"), באי ג'רבה בתוניסיה.
בית הכנסת נקרא על שם הכפר היהודי העתיק ג'ג'ירט, אר-ריאד המודרני, הידוע גם בשם "חארה אל זגירה" ("הכפר הקטן"), שנמצא כמה קילומטרים דרומית לחֹמֶת שׂוּק. על פי המסורת, בכפר זה התיישבו היהודים הראשונים, בני הכהנים שהוגלו מירושלים בזמן חורבן בית המקדש הראשון בירושלים. החלק הפנימי מכוסה בפאר באריחים צבעוניים דקורטיביים.
יש להבדיל בין בית הכנסת לבית הכנסת אלגריבה. ייסודו של אל גריבה נובע גם ממנוסת הכהנים מחורבן בית המקדש השני במהלך המצור על ירושלים (70). האגדה מספרת כי הם הביאו איתם דלת מבית המקדש, שמכוסה בקיר של בית הכנסת.
ראו גם

יהדות תוניסיה
הערות שוליים

↑  The B'nai B'rith international Jewish monthly: Volume 115 B'nai B'rith - 2000
ערך זה הוא קצרמרבנושא בתי כנסת ובנושא תוניסיה. אתם מוזמנים לתרום לוויקיפדיה ו.
בית הקברות היהודי של קורו

| --- | --- |

מבנה הכניסה לבית הקברות
 מידע כללי
 סוג:  בית קברות יהודי 
 כתובת:  קורו 
 מיקום:  מירנדה 
 מדינה:  ונצואלה 
 הקמה ובנייה
 תקופת הבנייה:  ?–1832
 תאריך פתיחה רשמי:  1832 
 קואורדינטות:  11°24′28″N 69°41′03″W﻿ / ﻿11.4079°N 69.6842°W﻿ / 11.4079; -69.6842
 he
 
בית הקברות היהודי של קורו שוכן בעיר סנטה אנה דה קורו שבחופה הצפוני של ונצואלה. הוא אחד מבתי הקברות היהודיים העתיקים ביותר ביבשת אמריקה שעודם פעילים.
בית הקברות

בשנת 1824 היגרה לקורו קבוצה של יהודים ממוצא ספרדי ופורטוגזי מהמושבה ההולנדית באי קוראסאו. ב-1832 רכשו בני הזוג יוסף קוריאל ודבורה לוי מדורו חלקת קרקע כדי לקבור בה את בתם חנה. האתר שכן בזמנו מחוץ לתחומי העיר והוא כלול כיום בתוכה.
באתר מצויות כיום מצבות מרשימות, שהן מזכרת מן הימים שבהם פרחה בעיר הקהילה היהודית כתוצאה מהמסחר עם איי האנטיליים ההולנדיים. יש בו כ-30 מצבות יהודיות וכן מצבות של לא יהודים. השמות המופיעים על גבי המצבות הם של משפחות יהודיות בעלות מעמד - פונסקה, צ'ומסיירו, קפרילס, מדורו וקוריאל. בין האישים שנקברו במקום היה המשורר אליאס דוד קוריאל (אנ').
בשנות ה-70 שוקם בית הקברות בסיועם של ארגון תפארת ישראל של יהודי המדינה (אנ') ושל הממשלה המרכזית.
מאז 2005 נמצאת העיר קורו כולה ברשימת אתרי המורשת העולמית בסיכון עקב גשמי זעף, שהעמידו בסכנה את כל האתרים ההיסטוריים בה.
עבודות שיקום נוספות נועדו להתחיל בבית הקברות בשנת 2009.
בית משפט לתעבורה

היכל המשפט בת-ים הכולל בתוכו את בית משפט לתעבורה מחוז תל אביב
בישראל, בית המשפט לתעבורה הוא חלק מהרשות השופטת. הוא שקול לערכאת בית משפט השלום. בית המשפט לתעבורה דן בעבירות הנוגעות לתעבורה ולכלי רכב, אך גם בית משפט השלום מוסמך לדון בעבירות אלה.
בית משפט לתעבורה דן בעבירות תעבורה אשר מוגדרות בפקודת התעבורה [נוסח חדש], תשכ"א-1961 – עבירה על פקודה זו ועל התקנות, לרבות חוקי העזר שהותקנו לפיה. עבירות חמורות (כדוגמת הפקרה וגרימת מוות ברשלנות) נידונות תמיד בפני בית המשפט לתעבורה. עבירות תנועה קלות מוגדרות בחוק כברירת משפט, ובית המשפט ידון בהם רק במקרה שהנאשם מערער על הקנס שניתן לו משוטר. גם קטין נידון על עבירות תנועה בבית משפט לתעבורה, למעט עבירות מסוימות אשר נידונות בבית המשפט לנוער כגון נהיגה בשכרות (סמים או אלכוהול) או נהיגת רכב למי שאינו מורשה לנהיגת רכב מאותו סוג.
בית משפט לתעבורה דן בראש ובראשונה בעבירות תעבורה ובתאונות דרכים. סעיף 25 לפקודת התעבורה מסמיך את בתי המשפט לתעבורה לדון בעבירות הבאות:
לבית משפט לתעבורה ממנים שופטים מיוחדים לתעבורה, על פי חוק יסוד: השפיטה ופקודת התעבורה. שופט תעבורה מתמנה במינוי זמני לשנה. שופט תעבורה מתמנה כדרך שמתמנה שופט של בית משפט השלום, ונתונות לו הסמכויות של שופט בית משפט השלום.
בית המשפט לתעבורה מתנהל לפי חוק סדר הדין הפלילי, התשנ"ב-1982. סדרי הדין בבתי המשפט לתעבורה נוקשים פחות מאשר בבתי המשפט הרגילים, משיקולים של הענקת הקלות למתדיינים.
עבירות תעבורה שעברו קטינים יידונו בבית משפט לתעבורה, למעט נהיגה בשכרות, גרם מוות ברשלנות ונהיגה ללא רישיון. מעשית, הרבה משופטי השלום וחלק משופטי התעבורה מוסמכים כשופטי נוער.
לעבירות תעבורה סדרי דין מיוחדים בערעור - דיון בפני דן יחיד בבית משפט מחוזי, למעט עבירות גרם מוות ברשלנות ועבירות מסוג פשע.
בתי משפט לתעבורה נמצאים בערים אילת, אשדוד, אשקלון, באר שבע, בת-ים, חדרה, חיפה, טבריה, ירושלים, נתניה, נצרת, עכו, פתח תקווה, צפת, קריית שמונה, קריית גת, ורמלה.
היסוד הנפשי בעבירות תעבורה

רוב עבירות התעבורה הן עבירות של אחריות קפידה ולפיכך אין חובה להוכיח בהן את היסוד הנפשי כלל, אלא יש להוכיח שהתקיים היסוד העובדתי (שהנאשם ביצע באופן פיזי את העבירה).
היסודות הנפשיים האפשריים הנדרשים בעבירות תעבורה הם:
מחשבה פלילית.
מודעות או עצימת עיניים לרכיב ההתנהגותי.
רשלנות ואחר
לחימה בעבירות תנועה

מדיניות הענישה הנהוגה בבתי המשפט במסגרת משפטי התעבורה היא מהאמצעים השכיחים ביותר ללחימה בתאונות הדרכים. בתי המשפט חזרו פעמים רבות על הצורך האקוטי להילחם בשכיחותן הרבה של תאונות הדרכים ועל תפקידו של בית המשפט כנאמן במאבק. השופטת אילה פרוקצ'יה תיארה זאת:
אמצעי המלחמה בתאונות הדרכים הם מגוונים, ואינם מצטמצמים לשכלול האמצעים הפיזיים הקשורים בנהיגה על דרך שיפורים ברשת הכבישים או להגברת הפיקוח ואכיפת החוק במרחבי הארץ. עיקרם, בראש וראשונה, בהפעלת אמצעי חינוך והסברה שתכליתם להגביר את המודעות לחשיבות הרבה שבשמירה על תרבות נהיגה ולהפנים את החובה לכבד את חייו ושלומו של הזולת.
על אמצעי המלחמה בתאונות הדרכים נמנית גם מדיניות הענישה של עברייני תעבורה הננקטת בבתי המשפט, ובמיוחד הענישה המתייחסת לתאונות קטלניות המקפדות חיי אדם או אלה הגורמות נזקי גוף. על מדיניות הענישה כאמור להשתלב בשאר האמצעים הננקטים להשגת מטרה עליונה בחשיבותה - השלטת סדר, משמעת וכיבוד כללי החוק בנהיגה על הכביש, למען שמירה על חיי אדם ושלמות גופם...
ביראג' מוהאן דאס גופטה

| --- | --- |
אין תמונה חופשית
 לידה:  1889
 פטירה:  1945 (בגיל 56 בערך)
 ענף מדעי:  פרזיטולוגיה, בקטריולוגיה
 מקום מגורים:  הודו הבריטית הודו הבריטית
 תרומות עיקריות
 גילוי הטפיל Plasmodium knowlesi
 
פרופ' בִּירָאג' מוֹהָאן דָּאס גּוּפְּטַה (בבנגלית: বিরাজ মোহন দাশগুপ্ত, ‏ 1889–1945) היה פרזיטולוג בנגלי נודע, אשר התפרסם בעקבות גילוי הטפיל Plasmodium knowlesi, אחד ממחוללי מחלת המלריה באדם אשר נפוץ בעיקר בדרום-מזרח אסיה, גילוי משותף לו ולפרזיטולוג הבריטי רוברט נולס (Robert Knowles).
קורות חייו

עם סיום לימודי הרפואה החל דאס גופטה, בשנת 1921, לעבוד בתור חוקר במחלקה לפרוטוזואולוגיה בבית הספר לרפואה טרופית שבקולקטה. בשנת 1931 הובא מסינגפור אל בית הספר מקוק סרטנים אשר הפגין סימנים ברורים של מלריה. G. H. Campbel, אחד החוקרים בבית הספר, הצליח לזהות את טפילי ה-Plasmodium בדמו של המקוק וסיפר על כך למנהלו ליונל אברארד נאפייר (Lionel Everard Napier), אשר הזריק בתורו את טפילי ה-Plasmodium לשלושה קופים בריאים (שני מקוקי סרטנים ומקוק רזוס). מקוק הרזוס פיתח סימני מלריה חריפים ונאפייר, שהיה מודע למחקר שהתנהל במחלקת פרוטוזואולוגיה אודות מחלת המלריה בקופים, החליט להעביר לדאס גופטה את המקוק החולה. דאס גופטה, אשר עבד עם נולס, שמר על הטפיל עד לשובו של האחרון מחופשה ויחד החלו לחקור את המיקרוביולוגיה, המורפולוגיה והפתוגנזה של הטפיל. תחילה הם הראו כי בהיותם מאכסנים טבעיים של הטפיל, מפגינים מקוקי סרטנים פרזיטמיה נמוכה לעומת מקוקי רזוס. בשנת 1932 פרסמו השניים מאמר בו הם תיארו מין חדש של Plasmodium וכיצד יש ביכולתו להדביק הן קופים והם בני אדם, וזאת לאחר ביצוע ניסוי מוצלח בו הדביקו במלריה שלושה מתנדבים. במאמר אף ציינו כי לטפיל זה מחזור אריתרוציטי של כ-24 שעות ולו מורפולוגיה המזכירה את Plasmodium malariae. נולס ודאס גופטה לא נתנו שם לטפיל החדש והיו אלה החוקרים Sinton ו-Mulligan, אשר בשנת 1932 הוכיחו כי המחזור האריתרוציטי של הטפיל המדובר אכן אורך כ-24 שעות, תבעו את השם המדעי Plasmodium knowlesi כהוקרה לפועלו של רוברט נולס.
בשנת 1943 מונה דאס גופטה לתפקיד מנהל בית הספר לרפואה טרופית בקולקטה, תפקיד אותו מילא עד למותו בשנת 1945. בכך היה למנהלו ההודי השני של המוסד.
בנו, הַרִיסְדְּהָאן דָּאסגּוּפְּטַה (Harisadhan Dasgupta), היה במאי קולנוע הודי.
פרסומיו

במהלך חייו פרסם דה גופטה למעלה מ-70 מאמרים בתחום הפרזיטולוגיה והבקטריולוגיה בכתבי עת מדעיים שונים, דוגמת: Indial Medical Gazette, ‏Indian Journal of Medical Research ו-Parasitology. כמו כן הוציא לאור שלושה ספרים:
B. M. D. Gupta, R. Knowles and Ronald Senior-White: Studies in the parasitology of malaria. Indian Medical Research Memoirs 18. Calcutta: Thacker, Spink & Co. 1930.
B. M. D. Gupta, R. Knowles and B. C. Basu: Studies in Avian Spirochaetosis: Parts I & II. Indian Medical Research Memoirs 22. Calcutta: Thacker, Spink & Co. 1932.
B. M. D. Gupta, R. Knowles: Knowles's introduction to medical protozoology (2nd ed.). Calcutta: U. N. Dhur & Sons. 1944.
ראו גם

מלריה
הערות שוליים

↑  Antinori S, Galimberti L, Milazzo L, Corbellino M. (2013). Plasmodium knowlesi: the emerging zoonotic malaria parasite. Acta tropica. 125(2):191-201. PMID 23088834.
1 2  ‏Calcutta School of Tropical Medicine.
↑  Singh B, Daneshvar C. (2013). Human infections and detection of Plasmodium knowlesi. Clinical Microbiology Reviews. 26(2):165-84. PMID 23554413.
↑  ‏Harisadhan Dasgupta - An Indian film director.
↑  רשימת הפרסומים המדעיים של פרופ' ביראג' מוהאן דאס גופטה במאגר מידע ביבליוגרפי PubMed.
בוב קרומפטון

רוברט קרומפטון (באנגלית: Robert Crompton; 26 בספטמבר 1879 - 16 במרץ 1941) היה כדורגלן ומאמן
אנגלי ששיחק בעמדת המגן הימני.
קרומפטון שיחק לאורך כל הקריירה המקצועית בבלקברן רוברס מעיר הולדתו (למעט השאלה לבלקפול במהלך מלחמת העולם הראשונה). קרומפטון הוביל את קבוצתו כקפטן לזכייה בשתי אליפויות אנגליה. בנוסף, ערך 41 הופעות במדי נבחרת אנגליה, והחזיק בשיא ההופעות בנבחרת קרוב לארבעים שנים מאז הופעתו האחרונה.
כמאמן, הוביל קרומפטון את בלקברן רוברס בשתי קדנציות שונות, וזכה עמה בגביע ה-FA. בשנת 2015 נכנס להיכל התהילה של הכדורגל האנגלי.
קריירת משחק

קרומפטון, יליד העיר בלקברן, החל את הקריירה במדי בלקברן רוברס מעיר הולדתו בשנת 1896. בתחילת דרכו שיחק כבלם, אך הצטיין כשעבר לעמדת המגן הימני. כדורגלן העבר צ'ארלי באקן, שהיה שחקן פעיל בתקופת קריירת המשחק של קרומפטון, תיאר אותו כמגן הימני הטוב ביותר בדורו. בשנת 1900, כשהיה בן 22 בלבד, כבר קיבל את סרט הקפטן של המועדון.
בין 1896 ל-1920 ערך קרומפטון 530 הופעות במדי בלקברן רוברס, וכיום הוא ממוקם שלישי בטבלת ההופעות במועדון בכל הזמנים. בעונת 1911/1912 הוביל קרומפטון את קבוצתו כקפטן לזכייה באליפות אנגליה הראשונה בתולדותיה, ושנתיים לאחר מכן שחזר עמה את ההישג.
בעונת 1915/1916 הושאל לבלקפול לכבוד משחקיה בליגות האזוריות שארגנה הפוטבול ליג עקב מלחמת העולם הראשונה. עם הגעתו התמנה לקפטן המועדון.
קרומפטון פרש ממשחק פעיל ב-1920, בגיל 41.
קריירת משחק > נבחרת אנגליה

קרומפטון ערך את הופעת הבכורה שלו במדי אנגליה ב-3 במרץ 1902, בשוויון 0-0 מול ויילס במסגרת אליפות הבית הבריטית. שנה אחר כך, בהופעתו החמישית במדי אנגליה, כבר עלה לראשונה עם סרט קפטן הנבחרת.
החל משנת 1910 היה לקפטן הקבוע של הנבחרת, ובסך הכול שימש כקפטן ב-21 מתוך 41 הופעותיו. משחקו האחרון של קרומפטון במדי אנגליה היה במסגרת אליפות הבית הבריטית, בהפסד 3-1 לסקוטלנד ב-14 באפריל 1914.
41 ההופעות של קרומפטון בנבחרת נותרו כשיא ההופעות במשך 38 שנים מאז משחקו האחרון, עד שבילי רייט עקף אותו ב-1952.
קריירת אימון

בשנת 1921, סמוך לפרישתו ממשחק, הצטרף קרומפטון כחבר הנהלה בבלקברן רוברס. בשנת 1926 החל במקביל לשמש כמאמן הקבוצה. בעונת 1927/1928 הוביל אותה לזכייה בגביע ה-FA לראשונה מזה 37 שנים, אחרי ניצחון 3-1 בגמר על האדרספילד טאון. קרומפטון רצה להפוך את בלקברן לכוח משמעותי בצמרת הכדורגל האנגלי, ולשם כך רצה לאמץ סגנון משחק מהיר והתקפי יותר. הוא נתקל בבעיה עקב ריבוי השחקנים הוותיקים בסגל, שהתמרד כנגדו על השינוי הטקטי, עד שבפברואר 1931 פוטר קרומפטון מתפקידו כמאמן בלקברן הן מתפקידו בהנהלת הקבוצה.
בעונת 1935/1936 הדריך את בורנמות' מהליגה השלישית, למשך עונה אחת בלבד. באותה עונה בדיוק ירדה בלקברן רוברס לליגת המשנה. כאשר היא על סף ירידה לליגה השלישית, ובלחץ האוהדים, הושב קרומפטון לתפקיד מאמן בלקברן רוברס ב-1938, והציל אותה מירידה. בעונת 1938/1939 כבר הוביל קרומפטון את קבוצתו לאליפות ליגת המשנה ולחזרה לליגה הבכירה.
ב-16 במרץ 1941 נפטר קרומפטון כתוצאה מהתקף לב. הוא הלך לעולמו זמן קצר לאחר שבלקברן, אותה עוד אימן באותו הזמן, ניצחה 3-2 את ברנלי.
בשנת 2015 נבחר להיכנס להיכל התהילה של הכדורגל האנגלי.
תארים > תארים כשחקן

אליפות אנגליה (2): 1911/1912, 1913/1914
תארים > תארים כמאמן

גביע ה-FA‏: 1927/1928
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1902 | 3 | 0 |
| 1903 | 2 | 0 |
| 1904 | 3 | 0 |
1905: 0
| 1906 | 3 | 0 |
| 1907 | 3 | 0 |
| 1908 | 7 | 0 |
| 1909 | 6 | 0 |
| 1910 | 2 | 0 |
| 1911 | 3 | 0 |
| 1912 | 3 | 0 |
| 1913 | 3 | 0 |
| 1914 | 3 | 0 |
| סה"כ | 41 | 0 |
בוריאטיה (כדורגל)

בוריאטיה (ברוסית: Буря́тия) הוא מועדון כדורגל רוסי מהעיר אולן-אודה שברפובליקת בוריאטיה בדרום מזרח רוסיה.
היסטוריה

המועדון הוקם בשנת 1958 כמועדון לוקומוטיב אולן-אודה והתמודד בקלאס ב' (הליגה השנייה בחשיבותה) באליפות ברית המועצות. משנת 1958 עד 2003 הקבוצה התמודדה במסגרות מקצועניות, עד שבשנת 2003 מועדון הכדורגל חדל להתקיים בגלל תוצאות לא מספקות ומימון לקוי.
בעונות 2004–2007 המועדון המשיך להופיע בליגות החובבניות בשם "קומונלניק". בשנים 2008 ל-2010 המועדון אפילו לא התמודד במסגרת החובבנית ופעילותו הוקפאה בשל העובדה כי לא היו מגרשים בבוריאטיה העונים על דרישות הטורנירים. המועדון נוסד מחדש בשנת 2011 בשם "סלנגה" ובאפריל 2017, נותנת החסות החדשה של הקבוצה ערכה מינויים חדשים בהנהלת המועדון ושם הקבוצה שונה לבוריאטיה והיא מתמודדת באליפות הרפובליקה של בוריאטיה ובליגת הכדורגל החובבנית.
אצטדיון הקבוצה

בשנים 1958–2007, המועדון אירח את משחקי הבית באצטדיון 25 שנה לרפובליקה הבוריאטית עד שהתקבלה החלטה להרוס את האצטדיון ולהקים במקומו מתחם ספורט. בקיץ 2011 נפתח אצטדיון חדש עם קיבולת של 10,000 מושבים.
שמות

לאורך ההיסטוריה, המועדון שינה את שמו ללא הרף:
1958–1960, 1978–1983: לוקומוטיב (9 עונות).
1961–1963: "באיקל" (3 עונות).
1964–1965: "ארמייץ" (2 עונות).
1966–1977, 1984–1993, 1995–2003, 2011–2016: סלנגה (37 עונות).
1994: "קריסטל" (ייצגה את העיר נריונגרי) (עונה 1)
2004–2007: "קומונלניק" (4 עונות)
2017–הווה: "בוריאטיה"
סך הכל, משנת 1958 עד 2020 הקבוצה בילתה 60 עונות. מתוכם 46 בליגות המקצועיניות ו-14 בליגות החובבניות.
הישגים

סגנות: 1966
מקום 3: 1969, 1980
מקום 5: 1992
הערות שוליים

↑  В Бурятии закрыли «Селенгу».
↑  ב-1992 קריסטל התמודדה בליגה החובבנית.
↑  ФК «Селенга» возвращается.
ביראו (הרפובליקה המרכז-אפריקאית)

| --- | --- |

 מדינה:  הרפובליקה המרכז-אפריקאית הרפובליקה המרכז-אפריקאית
 מחוז:  מחוז ווקגה
 גובה:  468 מטרים
 אוכלוסייה:  ‏
  ‑ בעיר:  6,019 (8 בדצמבר 2003)
 קואורדינטות:  10°17′36″N 22°47′05″E﻿ / ﻿10.293427°N 22.784765°E﻿ / 10.293427; 22.784765 
 אזור זמן:  UTC +1
  מפת מיקום  מפה מפורטת   (למפת הרפובליקה המרכז-אפריקאית מוגדלת) בנגי ברבראטי במבארי בוסנגואה סודאן דרום סודאן  הרפובליקה הדמוקרטית של קונגו קונגו ק מ ר ו ן  צ'אדביראו(למפת הרפובליקה המרכז-אפריקאית רגילה) בנגי ברבראטי במבארי בוסנגואה סודאן דרום סודאן  הרפובליקה הדמוקרטית של קונגו קונגו ק מ ר ו ן  צ'אדביראו  he tabBackground:;tabBorder:#aaa;defaultTab:0;
 
ביראו (בצרפתית: Birao) היא עיר המשמשת כבירת מחוז ווקגה (אנ') ברפובליקה המרכז-אפריקאית.
גאוגרפיה

ביראו ממוקמת כ-803.5 ק"מ מבירת הרפובליקה המרכז-אפריקאית, בנגי, וקרובה לגבול עם סודאן.
תנועה ותחבורה

העיר נמצאת ליד הכבישים RN8. בנוסף, העיר נמצאת כ-9.5 ק"מ משדה התעופה ביראו (אנ') ‏(IATA:‏ IRO‏,‏ ICAO‏: FEFI‏).
אקלים

| אקלים בביראו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בביראו> ינואר.34.7.12.7.0 | אקלים בביראו> פברואר.37.3.14.8.0 | אקלים בביראו> מרץ.39.4.18.3.1 | אקלים בביראו> אפריל.39.7.21.1.20 | אקלים בביראו> מאי.37.9.22.5.67 | אקלים בביראו> יוני.35.21.6.107 | אקלים בביראו> יולי.31.4.20.1.189 | אקלים בביראו> אוגוסט.30.8.19.8.193 | אקלים בביראו> ספטמבר.32.1.19.7.146 | אקלים בביראו> אוקטובר.34.5.18.6.38 | אקלים בביראו> נובמבר.35.12.8.1 | אקלים בביראו> דצמבר.33.6.11.4.0 | אקלים בביראו> שנה.35.1.17.8.762 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Climate-Data.org
הערות שוליים

↑  Central African Republic: Prefectures, Major Cities & Towns - Population Statistics in Maps and Charts, www.citypopulation.de
1 2  Birao · Central African Republic, Birao · Central African Republic (באנגלית)
↑  Coordinate Distance Calculator, boulter.com
↑  Coordinate Distance Calculator, boulter.com
↑  "Climate: Birao". Climate-Data.org. ארכיון מ-2014-12-19. נבדק ב-14 באוגוסט 2019. {{cite web}}:  (עזרה)
| --- | --- |
בקרת זהויות :  NLI: 987007531015405171  LCCN: n96063244  VIAF: 126834057   WorldCat (עם VIAF): 126834057 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
בז סבניגר

| בז סבניגר |
| --- | --- |
 בז סבניגר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: בזאים
תת־סדרה:: תרופודה
משפחה:: בזיים
סוג:: בז
מין:: בז סבניגר
שם מדעי
 Falco subniger ‏גריי, 1843
תחום תפוצה


בז סבניגר או בז שחור אוסטרלי (שם מדעי: Falco subniger) הוא מין עוף דורס מהסוג בז החי ברחבי אוסטרליה.
תיאור

בז זה הוא הגדול שבבזי אוסטרליה. הוא בעל דו-צורתיות זוויגית כשהנקבות גדלות יותר. אורכו 45–56 סנטימטרים, מוטת כנפיו 95–115 סנטימטרים ומשקלו 582 גרם בזכרים ו-833 גרם בנקבות. הבז בעל זנב ארוך ביותר וצבע נוצותיו חומות כהות, שחורות בקצה הכנפיים והזנב. הראש בהיר וצהוב בהיר. החלק הקדמי של המקור הוא צהוב והמקור עצמו אפור ומעוקל. העיניים הגדולות והכנפיים המחודדות והרחבות עוזרות לבז לאתר ולעוט על טרף במהירות.
תפוצה ובית גידול

הבז אנדמי ליבשת אוסטרליה. הוא מצוי לאורך רוב מרכז ודרום-מערב אוסטרליה, למעט אזורים שמיוערים בצפיפות. לעיתים נדירות ניתן לצפות בו במזרח אוסטרליה. לרוב הוא מצוי באזורים מדבריים ותת-מדבריים ליד אמות מים או מקבצי עצים מבודדים. לרוב הוא חונה בלילות על עצים ובימים על עמודי חשמל.
תזונה

תזונתו העיקרית של הבז היא עופות ממשפחות שונות, מפרושיים ועד קקדואיים. לעיתים הוא גם ניזון מיונקים קטנים (ארנבים, עכברים ועכברושים), זוחלים, חרקים ופגרים.
הערות שוליים

↑  בז סבניגר באתר הרשימה האדומה של IUCN
1 2  Black Falcon, Birds in Backyards (באנגלית) (ארכיון)
ערך זה הוא קצרמרבנושא עופות. אתם מוזמנים לתרום לוויקיפדיה ו.